Rikunarita-ORG/Wikinium huggingface dataset:
# Peyzaj

Peyzaj resim
**Peyzaj** o bir erin resimi, naturanın bir köşesi, ya küüyün, kasabanın bir kenarı, ani literatura yaratmanın içindeliinnän personajlarınnan baalı. Peyzajlan yazıcı olur taa derindän göstersin durumun kötü, ya çok ii olduunu, personajların da sevinmeliindä peyzaj, natura olur gösterilsin açık güneşli, lüzgersiz, otlar eşil, kuşlar çalerlar hem başka. Ama personaj kahırdaysa, yakınsa cellat düüş, ya ölüm, ozaman peyzaj da olur karahalda (hava lüzgerli, yaamurlu çimçirikli gök gürlemeleri, otlar senik, kışın olur borannar, fırtınalar hem başka)

Örnek : Yazıcı Dionis Tanasoglu Uzun kervan romanında Tudorki hem Gandi için annadırkan yazdırer Ulu daayın peyzajını. Daa-sık aaçlar, içi karannık, güneşsiz lüzgerli, dolay uultulu. Bununnan gösterili zamanın durumu (cenk gider, kan döküler Gandi hem Tudorki katılı pek korkunç olaylarda) peyzaj da yansıter taman bu durumu.

### Kullanılmış kiyatlar

* İ.İ.Baboglu

* N.İ.Baboglu

* K.K.Vasilioglu

* Gagauz dili hem literatura

* 8 klas

* Stiința

* 2003

* Ministerul Educatiel Al Republıcıı

* Moldova

* s.153
# Türk dilleri

Türk dilleri laf edilän territoriyalar
**Türk dilleri** — Günduusu Evropadan Sibir hem Kitayın günbatısına kadar uzanan bir territoriyada laf edilän diller. Bu dillerdä 180 million insan ana dili olarak, taa 20 million insan ikinci dil olarak laf ederlär. Birbirlerilän çok yakın hısım sayılan hem 40 farklı yazı dilinä bölünen bir dil gruppası. Türk dilleri Altay dilleri aylesinä girer Türk Halkları konuşur. En çok konuşulan Türk dili, Türkiye türkçäsi.

Türk dillerini übür dil aylelerinän farklı yapêr o maasusluk ani laf edennär uzun zaman yaşamaları devam etti göçebe olarak, dä bu üzden bu diller hep birbirlerinnän etkilendi. Türk dillerinin çok sayıda aynı maanada kullanılan ortak lafları bulunêr hem cümle strukturaları da hep benzeer. Onuştan var bir başka versiya (maasus Türkiyädä) angısı savunêr ani Türk dilleri diil bir dil aylesi, dä tek bir dilin dialektleri. Bu görüş pek beenilmeer übür Türk dili laf edän padişaalıklar içindä. *Türk dialektleri*, *Şindiki Türk yazı dilleri* yaki *Türk dilin kolları* olarak adlar peydalanêr hep o sebeptän.

Bu tablițada veriler bir örnek angısı gösterer Türk dillerinde cümle strukturası hep aynı kaldı:

| **Diller** | **Cümle strukturası** |
| --- | --- |
| Gagauzça | Uşaklar şkolada dilimizi latin alfavitindä yazêr. |
| Türkiye türkçäsi | Çocuklar okulda dilimizi latin alfabesi ile yazar. |
| Azerbaycanca | Uşaqlar məktəbdə dilimizi latin əlifbası ilə yazır. |
| Türkmencä | Çagalar mekdepde dilimizi latyn elipbiýi bile(n) ýazýar. |
| Uzbekçä | Bolalar maktabda tilimizni latin alifbosi bilan / ila yozadi. |
| Uygurca | Balilar mektepte tilimizni latin elipbesi bilen yazidu. |
| Kazakça | Balalar mektepte tilimizdi latın älipbiyimen jazadı. |
| Kırgızca | Baldar mektepte tilibizdi latin alfaviti menen cazat. |
| Tatarca | Balalar mäktäptä telebezne latin älifbası belän yaza. |
| Başkurtça | Balalar mäktäptä telebeźźe latin älifbahı menän yaźa. |

## Türk dilleri aylesi

Türk dilleri aylesinä girer 40 farklı dil hem bu dillerdä laf eder 180 million insan ana dili olarak. Türk dilleri Altay dilleri aylesina en büük dil gruppası. Dünnädäki bütün dil ayleleri arasında edinci büük dil gruppası hem ilerdäki on yıllar içindä var nicä taa da büüsün. Oguz, Uygur, Kıpçak, Sibir, Ogur ve Argu grublarına ayrılır

## Dünnädäki büük dil ayleleri

1. İndo-Evropa dil aylesi
2. Kitay-Tibet dil aylesi
3. Niger-Kongo dil aylesi
4. Afro-Aziya dil aylesi
5. Avstroneziya dil aylesi
6. Dravid dilleri aylesi
7. **Türk dilleri ailesi** (Altay dilleri içindä)

### Dış baalantılar

* Türkçe Orhun Bengu Taşları